drikkepenger
Store norske leksikon,Historie,Kulturhistorie,Folkelige skikker og tradisjoner
Drikkepenger er en ekstra betaling for en utvist tjeneste eller et arbeid og forekommer særlig i restaurantbransjen.
Opprinnelig svarte drikkepengenes anvendelse til ordets betydning. I moderne tid er drikkepenger simpelthen et sedvanemessig påslag, som det er overlatt til giveren å bestemme størrelsen av. Det kan likevel være visse lokale føringer for hvor mange prosent man bør gi i tillegg til regningen. Drikkepenge-systemet er utbredt innen serviceyrker i de fleste land, men blir mange steder betraktet som en uheldig lønningsform som man forsøker å komme bort fra. Skatt av drikkepenger Fra 2019 har arbeidsgiverne plikt til å avgi rapport til skattemyndighetene om tips ansatte mottar. Det er også arbeidstakers ansvar å foreta forskuddstrekk og betale arbeidsgiveravgift. Selve ordet drikkepenger er nå fjernet fra lovverket, og erstattet med 'tips'.Det er ikke noe nytt at det skal betales skatt av drikkepenger, men før 2019 var det arbeidstakers plikt å oppgi dette. Les mer i Store norske leksikon lønn skatt